recursal/SuperWikiNEXT-32B huggingface dataset:
ஏவியேஷன் வீக் என்னும் இதழின் முத்திரைத் தலைப்பு
**ஏவியேஷன் வீக் அண்ட் ஸ்பேஸ் டெக்னாலஜி** (Aviation Week & Space Technology) என்னும் ஆங்கில கிழமை இதழ், மெக் கிரா ஹில் நிறுவனத்தால் வெளியிடப்படுகின்றது. இது அச்சு வடிவிலும், இணையவழியாகவும் வானூர்தி மற்றும் பறப்பூர்திகள் பற்றிய செய்திகளையும் கருத்துக்களையும் தாங்கி வருகின்றது. இத்துறைக்கான தொழிலங்கங்கள் பற்றியும், வானூர்தி போக்குவரத்து நிறுவனங்கள் பற்றியும், வான் போக்குவரத்து பற்றிய அரசுகளின் கொள்கைகள் பற்றியும் செய்திகளையும் கருத்துக்களையும் நல்ல நடுநிலையுடன் இடுவதாக அறியப்படும் ஓர் இதழ். வானூர்தி பற்றிய ஆர்வலர்கள் ஆய்வாளர்கள் விரும்பிப் படிப்பவர்கள். ஐக்கிய அமெரிக்காவைச் சேர்ந்த படைத்துறை நிறுவனமாகிய பென்ட்டகனில் (Pentagon) உள்ளவர்களுடனும், வானூர்திப் போக்குவரத்துத் துறையில் பணிபுரியும் உள்ளாள்களுடனும் தொடர்பு உடையதால் முன்னணிச் செய்திகளும் கருத்துக்களும் இந்த கிழமை இதழில் கிடைக்கின்றது. வருங்காலத்து வானூர்திகளின் உள் கட்டுமானங்கள் பற்றிய விளக்கங்கள் முதல் பல அரிய செய்திகள் இதில் வெளியாகின்றன. சக் யீகர் (Chuck Yeager) முதன்முதலாக ஒலியின் விரைவை மீறிச் செலுத்திய வானூர்தி பறப்பு பற்றி வெளியுலகுக்கு தெரிவதற்கு ஆறு மாதங்களுக்கு முன்பாகவே இவ்விதழில் வெளியாகியது. அண்மையில், ஜனவரி 18, 2007ல் வெளியாகிய ஏவியேஷன் வீக் இதழில் சீனாவின் செயற்கை மதியை அழிக்கும் ஆயுதம் ஒன்றை விண் வெளியில் (500 மைல் உயரத்தில்) சோதனை செய்து பார்த்தது பற்றியும் செய்தி முதன் முதலாக வெளியிட்டது.

இந்த ஆங்கில இதழுக்குப் போட்டியாக இத்துறையில் இருக்கும் மற்ற இதழ்கள்:

* ஃபிளைட் இண்டர்நேஷனல்
* ஜேன்ஸ் டிஃபன்ஸ் வீக்லி.

ஏவியேஷன் வீக் இதழ் வெளியிடும் நிறுவனம் இதழ் வெளியிடுவது மட்டுமல்லாமல், பொது இணையத்தளம் ஒன்றும் (aviationweek.com), கட்டணம் செலுத்திப் பார்வையிடும் வலைத்தளங்களும் (AWIN and MRO Prospector), செய்திமடல்களும் (newsletters), உலக வானூர்தி வான்வெளி தரவுத்தொகுதி, ஏவியேஷன் வீக் சோர்ஸ்புக் (Aviation Sourcebook) என்னும் இத்துறை பற்றிய தொழிலகங்களின் முகவரிகள் அடங்கிய தரவுப் புத்தகம் முதலிய வெளியிடுவதும் பராமரிப்பதும் செய்கின்றது.

மேற்கோள்கள்
-----------

வெளி இணைப்புகள்
---------------

* நிறுவன ஏற்பு பெற்ற வலைத்தளம்
* ஏவியேஷன் வீக் இதழின் இணையவழிப் பதிப்பு பரணிடப்பட்டது 2007-11-15 at the வந்தவழி இயந்திரம்
* முழுவதும் சீர்பார்த்தல் மற்றும் பராமரிப்பு இணையவழி இதழ் பரணிடப்பட்டது 2007-08-13 at the வந்தவழி இயந்திரம்
* பிசினஸ் அண்ட் கமர்சியல் ஏவியேஷன் மாகசீன் இணைய பதிப்பு பரணிடப்பட்டது 2007-07-19 at the வந்தவழி இயந்திரம்
* பன்னாட்டு படைத்துறை தொழில்நுட்பவியல் இணையவழி இதழ் (Defense Technology International Magazine Online) பரணிடப்பட்டது 2007-07-24 at the வந்தவழி இயந்திரம்
* இணையவழி உலக வான்வெளியூர்தி தரவுத்தொகுதி - சிறப்புக் கட்டணவழி பெறும் உள்ளடக்கம் (WoldAerospace Database Online - Premium Content) பரணிடப்பட்டது 2007-07-19 at the வந்தவழி இயந்திரம்
* Aviation Week Intelligence Network Login - Premium Content பரணிடப்பட்டது 2007-05-20 at the வந்தவழி இயந்திரம்
* Aviation Jobs பரணிடப்பட்டது 2007-07-16 at the வந்தவழி இயந்திரம்
* Aviation Events/Conferences

ஏவியேஷன்வீக் டாட் காம் (AviationWeek.com) தளத்தின் உட்பிரிவுகள்:

* வணிக பறப்பூர்தியியல் (Commercial Aviation):
* படைத்துறை (Defense):
* எம்.ஆர்.ஓ (MRO):
* வெளி (Space):
* பறப்பூர்தியியல் வணிகத்தொழில் (Business Aviation):
ஷெர்லாக் ஹோம்ஸ் -குற்றப்புனைவுப் பாணியின் மிகப்பிரபலமான எடுத்துக்காட்டு
**குற்றப்புனைவு** (Crime fiction) இலக்கியப் பாணிகளில் ஒன்று. குற்றம் மற்றும் குற்றவாளிகளைக் கதைக் களமாகக் கொண்டு படைக்கப்படும் புனைவுகள் குற்றப்புனைவு என்று வழங்கப்படுகின்றன. அறிபுனை, வரலாற்றுப் புனைவு போன்ற பிற பாணிகளிலிருந்து இது பொதுவாக வேறுபட்டாலும், பல குற்றப்புனைவுப் படைப்புகள் பிற பாணிகளின் கூறுகளையும் கொண்டுள்ளன. குற்றப்புனைவில் பல உட்பிரிவுகள் உள்ளன. துப்பறிவுப் புனைவு, யார் செய்தது?, சட்டப் பரபரப்புப் புனைவு, நீதிமன்ற நாடகப்புனைவு, பூட்டிய அறை மர்மப்புனைவு போன்றவை இவற்றுள் சில.

ஆயிரத்தொரு இரவுகளில் வரும் மூன்று ஆப்பிள்கள் கதை குற்றப்புனைவுக்கான மிகப்பழைய எடுத்துக்காட்டுகளுள் ஒன்று. ஆனால் குற்றப்புனைவு தனித்துவம் பெற்றது 19ம் நூற்றாண்டில் தான். 1829ல் வெளியான ஸ்டீன் ஸ்டீன்சன் பில்ச்சர் என்ற தானிய எழுத்தாளரின் *தி ரெக்டர் ஆஃப் வெயில்பை* என்ற புத்தகமே நவீன இலக்கியத்தின் முதல் குற்றப்புனைவு படைப்பாகக் கருதப்படுகிறது. எட்கர் ஆலன் போ, வில்கி காலின்ஸ், எமீல் கபோரியூ போன்றவர்கள் நவீன குற்றப்புனைவின் முன்னொடிகளாகக் கருதப்படுகிறார்கள். 19ம் நூற்றாண்டின் இறுதியில் வெளியான ஆர்தர் கானன் டாயிலின் ஷெர்லாக் ஹோம்ஸ் கதைகளால் குற்றப்புனைவு இலக்கியம் பொதுமக்களின் ஆதரவைப்பெற்றது. 20ம் நூற்றாண்டில் காகிதக்கூழ் இதழ்களின் பெருக்கத்தால் குற்றப்புனைவுப் படைப்புகள் உலகெங்கும் படிக்கப்படலாயின. அகதா கிரிஸ்டி, பி. டி. ஜேம்ஸ், ரூத் ரெண்டல், ரேமாண்ட் சேண்ட்லர், டேஷியல் ஹாம்மெட், இயன் ஃபிளமிங், டிக் ஃபிரான்சிஸ் ஆகியோர் குற்றப்புனைவுப் பாணியின் குறிப்பிடத்தக்க எழுத்தாளர்கள்.

சான்றுகள்
---------

1. ↑  Franks, Rachel (2011). "May I Suggest Murder?: An Overview of Crime Fiction for Readers' Advisory Services Staff". *Australian Library Journal* **60** (2).. பார்த்த நாள்: 18 January 2016.
**துக்கோஜி போன்ஸ்லே** (1677-1736) என்பவர் தஞ்சாவூரை ஆண்ட மராத்திய போன்சலே மரபின் நான்காவது மன்னராவார். இவர் முதலாம் சாகுஜி மற்றும் முதலாம் சரபோஜி ஆகியோரின் சகோதரரும் தஞ்சாவூரின் முதல் மராத்திய மன்னருமான வெங்கோஜியின் மகனாவார். இவர் 1728 முதல் 1736 வரை ஆட்சி செய்தார்.

ஆட்சிக்காலம்
------------

துக்கோஜி அவரது சகோதரர் சரபோஜியின் மறைவுக்குப்பின் 1728 இல் ஆட்சிக்கு வந்து, 1736 வரை தஞ்சாவூரை ஆண்டார் என கருதப்படுகிறது. ஆனாலும் கிடைக்ககூடிய இரு பதிவுகள் மாறுபட்ட தகவல்களை அளிக்கின்றன. இவரது ஆட்சிக்காலமாக தஞ்சாவூர் மராட்டிய கல்வெட்டானது 8 ஆண்டுகள் என குறிக்கிறது ஆனால் அதேசமயம் சென்னை கையெழுத்து பிரசுரமானது 6 ஆண்டுகள் என குறிக்கிறது.

சரபோஜி தொடங்கிய மறவர் போரை துக்கோஜி முடிவிக்கு கொண்டுவந்தார். ஆனால் அவரது சகோதரர்போல் இல்லாமால் அவர் பவானி சங்கர் பக்கம் மாறி பிந்தையவர் அரியணை ஏற உதவினார்.

இந்தக் காலகட்டத்தின் மராட்டிய கல்வெட்டுகளானது திருச்சிராப்பள்ளியின் ராணியான மீனாட்சிக்கு எதிரியான பாளையத்துக்காரரை எதிர்த்து புரட்சி செய்ய துக்கோஜி உதவினார். மேலும் தென் இந்தியாவின் இந்து ராஜ்ஜியத்திற்காக சாந்தா சாஹிப்பை எதிர்த்து போர் புரிந்தார். 1734 ஆம் ஆண்டு சநாதா சாஹிப்பின் முதல் படையெடுப்பு நிகழ்ந்தது. 1736 ஆம் ஆண்டு நடந்த சாந்தா சாகிப்பின் இரண்டாவது படையெடுப்பின் போது திருச்சிராப்பள்ளியை வீழ்த்தினார்.

துக்கோஜி ஒரு நல்ல மொழியிலலாளர். இவர்தான் தஞ்சாவூரில் ஹிந்துஸ்தானி இசையை அறிமுகப்படுத்தினார் என கூறப்படுகிறது. சங்கீத சமமிர்தி என்கிற இசையை பற்றி எழுதியுள்ளார். அவரது அமைச்சர் கன்சைமா பண்டிட் என்பவர் பவபுதியின் உத்தரமசரித்திரத்தில் விளக்க உரை எழுதியுள்ளார்.

இறப்பு மற்றும் வாரிசு
---------------------

1736-ல் துக்கோஜி இறந்தார். அவரது மறைவுக்குப்பின் சட்டப்படியான மகனான ஈக்கோஜி தந்தையின் மரணத்திற்குப்பின் அரியணை ஏறினார். ஆனால் அவர் ஓர் ஆண்டிலேயே உடல்நலக் குறைவால் இறந்தார். துக்கேஜி வைப்பாட்டிகள் (மறுமணையாட்டி) மூலமாக அதிகளவு வாரிசுகளை உருவாக்கியிருந்தர். இவரது மரணத்தையடுத்து மூன்று ஆண்டுகள் நாட்டில் குழப்பம் நிலவியது. 1739 இல் பிரதாபசிம்மன் பதவிக்கு வந்தபிறகு குழப்பங்கள் முடிவுக்கு வந்தன.

மேற்கோள்
--------

The Maratha Rajas of Tanjore' by K.R.Subramanian, 1928.

|
|  |
| முன்னர்**முதலாம் சரபோஜி** | **தஞ்சை மராத்திய அரசர்**1728–1736 | பின்னர்**இரண்டாம் வெங்கோஜி** |
**நீதிசாரம்** (*Nitisara*) அல்லது **காமந்தகியின் நீதிசாரம்** (*Nitisara of Kamandaki*) என்பது ஒரு பண்டைய இந்திய சமற்கிருத நூலாகும். இந்நூலானது அரசியல் மற்றும் நிர்வாகக் கூறுகளை விவரிக்கிறது. இதை எழுதியவர் காமந்தகி (காமந்தகனின் புத்திரர்) ஆவார். இவர் சாணக்கியரின் சீடர் என்பது சிலரின் கருத்து. இந்நூல் பொ.ஊ.மு. 4 ஆம் நூற்றாண்டில் அல்லது 3 ஆம் நூற்றாண்டில் எழுதப்பட்டு பாடலீபுத்திர நகரில் சந்திரகுப்தருக்கு அர்ப்பணிக்கப்பட்டுள்ளது. மிகச்சிறந்த சமஸ்கிருத நூலாக இதை பாலி தீவில் கருதினர்.

உள்ளடக்கம்
----------

நீதிஸாரத்தில் 20 அத்தியாயங்கள் மற்றும் 36 பத்திகள் உள்ளன. கெளடில்லரின் (சாணக்கியர்) அர்த்த சாஸ்திரத்தை அடிப்படையாகக் கொண்டு சமூக ஒழுங்கு கோட்பாடுகள், பல்வேறு சமூக கூறுகளுடன் ஒப்பந்தங்கள், மாநில அமைப்பு, தூதர்களை, ஒற்றர்கள், ஆட்சியாளர், அரசாங்க அமைப்பு, கொள்கைகள் மற்றும் அரசாங்கத்தின் கொள்கைகள், மாநிலங்களுக்கு உறவுகள், நன்னடத்தை கடமைகள், வெவ்வேறு அரசியல் பயனர்களின் பயன்பாடு, பல்வேறு வகையான போர் வரிசைகள், அறநெறி மீதான அணுகுமுறை பற்றி விளக்குகிறது.

அர்த்தசாஸ்த்திரத்துடனான ஒப்பீடு
-------------------------------

இந்நூல் அர்த்தசாஸ்திரத்தைப் போல அகிம்சையைப் பேண புலன்களின் மீதான சுய ஒழுக்கக் கட்டுப்பாடு, சமநிலையை பராமரிக்க தர்மம், அர்த்தம், காமம், அறிவு, நுண்ணறிவின் முக்கியத்துவத்தை வலியுறுத்துதல், மன்னர்கள் அல்லது மண்டலக் கோட்பாடு, வெளியுறவுக் கொள்கையின் ஆறு நடவடிக்கைகள், வணிகம், போரை கடைசியாகவே பயன்படுத்துதல், பேரழிவுகளின் சிக்கல்கள், ஒரு கொள்கையை நிறைவேற்றுவதற்கு முன்பு அவற்றை எவ்வாறு சமாளிப்பது, இராஜதந்திரிகள் மற்றும் உளவுத்துறை தகவல் சேகரிப்புக் கடமைகள், மந்திரம்-சக்தி (ஆலோசனை அல்லது இராஜதந்திரம்), பிரபாவ்-சக்தி (பொருளாதார மற்றும் இராணுவ சக்தி) மற்றும் உட்சா-சக்தி (தலைமை) ஆகியவற்றின் மூலம் போர் மற்றும் அதிகாரத்தைப் பயன்படுத்துதல். இந்நூல் அரச கடமைகளையும் வீரம் மற்றும் ஆட்சியாளரின் இராணுவ குணங்கள் ஆகியவற்றில் கவனம் செலுத்துகிறது.

மேற்கோள்கள்
-----------

1. ↑  Kaushik Roy (2012). *Hinduism and the Ethics of Warfare in South Asia: From Antiquity to the Present*. Cambridge University Press. பக். 137. .
2. ↑  Dutt, Manmatha Nath (Ed.). (1896) (in English). *Kamandakiya Nitisara or The Elements of Polity*. கொல்கத்தா: Elysium Press. பக். i–. .
3. ↑  Mitra, Raja Rajendra Lala (Ed.). (2008) (in English). *The Nitisara by Kamandaki*. The Asiatic Society.

மேலும் பார்க்க
--------------

* Manmatha Nath Dutt (Ed.). (1896). Kamandakiya Nitisara or The Elements of Polity (in English). Calcutta, India: Elysium Press. (276 p.)
* Raja Rajendra Lala Mitra (Ed.). (2008). The Nitisara by Kamandaki (Sisir Kumar Mitra, Trans.). The Asiatic Society. (472 p.)
**ஏவோ மொராலெசு** (*Evo Morales*, எசுப்பானிய ஒலிப்பு: [ˈeβo moˈɾales]; பிறப்பு: அக்டோபர் 26, 1959) 2006 முதல் 2019 வரை பொலிவியாவின் அதிபராகப் பதவியில் இருந்த அரசியல்வாதி ஆவார். பழங்குடியினத்தைச் சேர்ந்த முதலாவது அதிபராகவும் இவர் அறியப்படுகிறார். இவரது நிர்வாகம் இடதுசாரி அரசியல் கொள்கைகளை நடைமுறைப்படுத்துதல், வறுமைக் குறைப்பு மற்றும் பொலிவியாவில் அமெரிக்க மற்றும் பன்னாட்டு நிறுவனங்களின் செல்வாக்கை எதிர்ப்பதில் கவனம் செலுத்தியது. சோசலிசவாதியான இவர், சோசலிசத்துக்கான இயக்கம் என்ற அரசியல்கட்சியின் தலைவராக உள்ளார். 2019 தேர்தல்களில் இவரது அரசாங்கம் மோசடி செய்ததாக அமெரிக்க நாடுகள் அமைப்பு விடுத்த அறிக்கையை அடுத்து, இவரைப் பதவி விலகக் கோரி பொலிவிய இராணுவம் இறுதி எச்சரிக்கை விடுத்ததைத் தொடர்ந்து நாட்டில் குறிப்பிடத்தக்க அமைதியின்மை ஏற்பட்டதன் எதிரொலியாக, இவர் 2019 நவம்பர் 10 அன்று தனது அதிபர்பதவியைத் துறந்தார்.

மொராலெஸ் தனது பதவி விலகலை ஒரு இராணுவப் புரட்சி எனக் குற்றஞ்சாட்டினார். மெக்சிக்கோ, கியூபா, நிக்கராகுவா, வெனிசுவேலா ஆகிய நாடுகளும் அவருக்கு ஆதரவாகக் குரல் கொடுத்தன. 2019 நவம்பர் 12 இல் இவர் அரசியல் தஞ்சம் பெற்று மெக்சிக்கோ சென்றார்.

ஐமாரா பழங்குடிக் குடும்பம் ஒன்றில் பிறந்த மொராலசு கொக்கோ பயிரிடும் விவசாயியாகப் பணியாற்றி பின்னர் ஒரு தொழிற்சங்கவாதியானார். அமெரிக்க சார்பு அரசுகள், கொக்கோ பயிர்ச் செய்கை தடுப்பை செயற்படுத்தியதை எதிர்த்தார். தாம் கொக்கோ என்ற இயற்கைப் பயிரையே பயரிடுவதாகவும், கொக்கெயின் என்ற போதைப்பொருளை உற்பத்தி செய்யவில்லை என்றும் வாதிட்டார். "முதலாளித்துவம் மனிதர்களின் மிகக்கொடிய எதிரி, எந்த ஒரு அமைப்பு மனிதர்களின் அடிப்படை தேவைகளான மருத்துவம், கல்வி, உணவு ஆகிவற்றை நிறைவு செய்யவில்லையோ அவ்வமைப்பு மிகப்பெரிய மனித உரிமை மீறல்களைச் செய்கின்றது" என்ற கருத்தினை உடையவர்.

ஆட்சிக்காலம்
------------

* 2005ல் நடைபெற்ற தேர்தலில் மொரேல்ஸ் மிக பிரம்மாண்டமான வெற்றி பெற்றார். அவரது சோசலிசத்திற்கான பேரியக்கம் (மாஸ்) பூர்வகுடி மக்களின் கவுரவத்தை மீட்டெடுக்கும் பல்வேறு நடவடிக்கைகளில் ஈடுபட்டது.
* 2009ல் நிறைவேற்றப்பட்ட புதிய அரசியலமைப்பின்படி பூர்வகுடிகளின் கொடி பழைய பொலிவியாவின் தேசியக் கொடிக்கு இணையாக அங்கீகரிக்கப்பட்டது. அந்தக் கொடியும், ராணுவ வீரர்களின் உடைகளில் தைக்கப்பட்டது. அரசு அலுவலகங்களில் பறக்கவிடப்பட்டது.

மேற்கோள்கள்
-----------

1. ↑  "Profile: Bolivia's President Evo Morales". BBC News. October 13, 2014.
2. ↑
**பிரீதி பட்கர்** (Priti Patkar) இந்தியாவைச் சேர்ந்த சமூக சேவகரும் மனித உரிமை ஆர்வலரும் ஆவார். கட்டாயப் பால்வினைத் தொழில் மற்றும் கடத்தல் ஆகியவற்றால் பாதிக்கப்படக்கூடிய குழந்தைகளைப் பாதுகாப்பதற்காக இந்தியாவின் மும்பையின் சிவப்பு விளக்குப் பகுதிகளில் முன்னோடிப் பணிகளைச் செய்துவரும் "பிரேரானா" என்ற அமைப்பின் இணை நிறுவனரும் இயக்குனரும் ஆவார்.

சொந்த வாழ்க்கை
--------------

பிரீதி பட்கர் மும்பையில் பிறந்தார். இவரது தந்தை ஒரு அரசு ஊழியர். இவரது தாயார் ஒரு தினப்பராமரிப்பு திட்டத்தை நடத்தி வந்தார்.  மும்பையின் டாட்டா சமூக அறிவியல் கழகத்தில் சமூக அறிவியலில் தங்கப் பதக்கம் வென்ற இவர், சமூகப் பணிகளில் முதுகலைப் படிப்பையும் முடித்தார்.  இவர் சமூக ஆர்வலர் பிரவீன் பட்கர் என்பவரை மணந்தார்.

செயல்பாடுகள்
------------

30 ஆண்டுகளுக்கும் மேலாக மனித கடத்தல் மற்றும் வணிக ரீதியான பாலியல் தொழிலில் ஈடுபடுத்தபடும் குழந்தைகள் மற்றும் பெண்களின் பாதுகாப்பு மற்றும் மீட்புக்காக இவர் பணியாற்றி வருகிறார்.  காமாத்திபுரா சிவப்பு விளக்குப் பகுதிக்கு சமூகப் பணிகளில் தனது முதுநிலை ஆய்விற்கான வருகைக்குப் பின்னர், 1986ஆம் ஆண்டில் இவர் "பிரேரானா"வை நிறுவினார் - அங்கு மூன்று தலைமுறை பெண்கள் ஒரே தெருவில் வாடிக்கையாளர்களைக் எதிர்பார்த்து நின்றிருப்பதைக் கண்டார். 
பின்னர், இவர்களின் பாதுகாப்புக்காக அதிக எண்ணிக்கையிலான சட்ட தலையீடுகளையும் மனுக்களையும் அளித்து வருகிறார்.

ஆராய்ச்சி
---------

பட்கர் 7 புத்தகங்கள் மற்றும் பல ஆராய்ச்சி அறிக்கைகளைக் கொண்டுள்ளார் - தேசிய பெண்கள் ஆணையம், ஐக்கிய நாடுகளின் சிறுவர் நிதியம், ஐக்கிய நாடுகளின் அபிவிருத்தி திட்டம், சர்வதேச அபிவிருத்திக்கான ஐக்கிய நாடுகளின் நிறுவனம் / சர்வதேச குடும்ப சுகாதார நிறுவனம் ஆகியவற்ரின் உதவியுடன் வெளியிட்டது. மற்ற நூல்களுக்கு குரூப் டெவலப்மெண்ட் (பிரான்ஸ்), கன்சர்ன் இந்தியா பவுண்டேஷன், சர்வதேச அபிவிருத்திக்கான ஐக்கிய நாடுகளின் நிறுவனம் போன்ற பல நிறுவனங்கலால் நிதியுதவி வழங்கப்பட்டுள்ளது.  பிரேரனா மூலம், காமாத்திபுரா சிவப்பு விளக்குப் பகுதிகளின் வீழ்ச்சிக்காக 2010 முதல் முறையாக முயற்சி செய்து வருகிறார்.

மேற்கோள்கள்
-----------

1. ↑  "Priti Patkar Profile". 12 May 2014 அன்று மூலம் பரணிடப்பட்டது. 9 May 2014 அன்று பார்க்கப்பட்டது.
2. ↑  "Unsung heroes". 13 May 2014 அன்று மூலம் பரணிடப்பட்டது. 9 May 2014 அன்று பார்க்கப்பட்டது.
3. ↑  "Priti & Pravin Patkar". 12 May 2014 அன்று மூலம் பரணிடப்பட்டது. 9 May 2014 அன்று பார்க்கப்பட்டது.
4. ↑  "Saving children". *www.theweekendleader.com* (ஆங்கிலம்). 15 February 2018 அன்று மூலம் பரணிடப்பட்டது. 2018-02-19 அன்று பார்க்கப்பட்டது.
5. ↑  Mumbai, Arunima Rajan in (2014-11-26). "How Prerana's Priti Patkar has changed the lives of sex workers' children". *the Guardian* (ஆங்கிலம்). 20 February 2018 அன்று மூலம் பரணிடப்பட்டது. 2018-02-19 அன்று பார்க்கப்பட்டது.
6. ↑  "Woman of substance". 3 March 2016 அன்று மூலம் பரணிடப்பட்டது. 9 May 2014 அன்று பார்க்கப்பட்டது.
7. ↑  "Woman of Might". 3 May 2014 அன்று மூலம் பரணிடப்பட்டது. 9 May 2014 அன்று பார்க்கப்பட்டது.
8. ↑  "Priti Patkar Books". 3 May 2014 அன்று மூலம் பரணிடப்பட்டது. 9 May 2014 அன்று பார்க்கப்பட்டது.
9. ↑  "Kamathipura: bought and sold – Livemint". *www.livemint.com*. 19 February 2018 அன்று மூலம் பரணிடப்பட்டது. 2018-02-19 அன்று பார்க்கப்பட்டது.

வெளி இணைப்புகள்
---------------

* 
* பரணிடப்பட்டது 2021-04-04 at the வந்தவழி இயந்திரம்
* 
* 
* பரணிடப்பட்டது 2014-05-12 at the வந்தவழி இயந்திரம்
**நீதித்துறை அருங்காட்சியகம், ஒரிசா உயர்நீதிமன்றம்** (*Museum of Justice, Orissa High Court*) என்பது ஒடிசாவில் நீதித்துறையின் கடந்த காலத்திலிருந்து இன்று வரையிலான பயணத்திற்கு அர்ப்பணிக்கப்பட்ட அருங்காட்சியகமாகும். இந்த அருங்காட்சியகத்தில் பிரித்தானிய இராச்சியம் தொடங்கி இந்தியச் சட்ட அமைப்பு பற்றிய பல்வேறு பொருள்கள் காட்சிப்படுத்தப்பட்டு உள்ளன. இந்த அருங்காட்சியகம் ஒடிசாவில் சட்ட அமைப்பின் பரிணாம வளர்ச்சியைக் காட்டுகிறது.

வரலாறு
------

அருங்காட்சியகத்தைப் புதுப்பிக்கும் யோசனை ஒரிசா உயர் நீதிமன்றத்தின் தலைமை நீதிபதி (2023) முனைவர் எசு. முரளிதர் என்பவருடையது. ஒரிசா உயர் நீதிமன்றத்தின் தலைமை நீதிபதி முனைவர் எசு. முரளிதர் தலைமையில், இந்த அருங்காட்சியகம் புதுப்பிக்கப்பட்டு, ஒடிசா ஆளுநர் பேராசிரியர் கணேசிலால் அவர்களால் மீண்டும் 2023 பிப்ரவரி 25 அன்று திறக்கப்பட்டது. இந்த அருங்காட்சியகத்தில் 1500 பொருட்கள் உள்ளன. இந்த அருங்காட்சியகத்தில் பல்வேறு வகையான பொருட்கள் உள்ளன. ஒடிசாவின் சுதந்திரப் போராட்ட வீரர்களின் விசாரணை மற்றும் தண்டனை தொடர்பான பல கோப்புகளும், புகைப்படங்களும் அருங்காட்சியகத்தின் ஒரு பகுதியாக உள்ளன. அருங்காட்சியகத்தின் கருப்பொருள் மாடங்கள் ஒரிசா உயர் நீதிமன்றத்தின் எண்ணிம காலவரிசை மற்றும் நீதிமன்றத்தின் புகைப்படம் மற்றும் வரைகலை மாதிரி மற்றும் தொடக்கத்திலிருந்து அதன் வளர்ச்சி ஆகியவை உள்ளன.

"இது உலகின் எட்டாவது அதிசயம். இதைச் சுற்றி வரும்போது நாடு பெருமைப்படும்" எனப் பேராசிரியர் கணேஷி லால் அருங்காட்சியகத்தைத் திறந்து வைத்து உரையாற்றும் போதே தெரிவித்தார்.

இந்த அருங்காட்சியகம் கட்டாக்கில் உள்ள குயிலா கோட்டையில், பாராபதி குயிலா (கோட்டை) வரலாற்று சிறப்பு வாய்ந்த வளாகத்திற்குள் அமைந்துள்ளது.

கண்காட்சிகள்
------------

அருங்காட்சியகத்தில் உள்ள சில குறிப்பிடத்தக்கப் பொருட்கள்:

* ஒடிசாவின் புகழ்பெற்ற வழக்கறிஞர்களின் பட்டியல்
* இலட்சுமண நாயக் தண்டனை வழக்கு
* மாதிரி நீதிமன்றம்
* முன்னாள் தலைமை நீதிபதிகளின் புகைப்படங்கள்
* நீதிமன்ற ஆடைகள் மற்றும் நீதிபதிகளின் பயன்படுத்தும் தாங்கிகள்

அதிகாரப்பூர்வ இணையதளம்
----------------------

* ஒரிசா உயர் நீதிமன்றம்

மேற்கோள்கள்
-----------

1. ↑  Dutta, Jyoti Prakash (27 February 2023). "'Museum Of Justice': Some Facts About The Recently Inaugurated Judicial Museum Of Odisha". *www.livelaw.in* (ஆங்கிலம்). 13 June 2023 அன்று பார்க்கப்பட்டது.
2. ↑  Service, Statesman News (11 March 2023). "Museum of justice opens to public in Odisha". *The Statesman*. 13 June 2023 அன்று பார்க்கப்பட்டது.
3. ↑  "Governor Ganeshi Lal opens Museum of Justice in Cuttack". *The Times of India*. 26 February 2023. 13 June 2023 அன்று பார்க்கப்பட்டது.
4. ↑  "Museum of Justice thrown open to public in Cuttack". *The New Indian Express*. 13 June 2023 அன்று பார்க்கப்பட்டது.
**நெல்லிக்காய்** விளையாட்டை விழாக் காலங்களில் போடப்பட்டிருக்கும் பந்தலில் சிறுவர் சிறுமியர் விளையாடுவர்.

ஆடும் முறை
----------

விளையாடுவோரின் எண்ணிக்கையில் ஒன்று குறைந்த எண்ணிக்கையில் பற்றவேண்டிய பந்தற்கால் அவ்வப்போது தீர்மானிக்கப்படும். பந்தற்காலைப் பிடித்துக்கொண்டால் தொடக்கூடாது என்பது விளையாட்டு விதி. நெல்லிக்காய் என வழங்கப்படும் இந்த விளையாட்டு பாடித் தொடும் விளையாட்டு வகையைச் சேர்ந்தது. 

இக்காலத்தில் பரவலாக விளையாடப்படும் இசைநாற்காலி விளையாட்டைப் போன்றது இது. இசைநாற்காலி விளையாட்டில் இசைத்தட்டு பாடும். பாடல் நிறுத்தப்பட்டதும் நடுவிலுள்ள நாற்காலிகளில் உட்காருவர். பள்ளிகளில் ஆசிரியரின் ஊதல் ஒலி கேட்டதும் நடுவில் உள்ள நாற்காலிகளில் மாணவர் அமர்வர். 

நெல்லிக்காய் விளையாட்டில் ஓடிக்கொண்டிருக்கும்போது பட்டவர் அல்லது அவ்வப்போது தோற்றவர் பாடுவார். 

காயோ கடப்பங்காய்
காஞ்சிபுரத்துப் புளியங்காய்
உப்போ புளியங்காய்
ஊறுகாய் போட்ட -------- நெல்லிக்காய்.
நெல்லிக்காய் என்றதும் தூணைப் பற்றிக்கொள்ள வேண்டும்.

இவற்றையும் பார்க்கவும்
----------------------

* தமிழர் விளையாட்டுகள் (அண்மைய காலம்)

கருவிநூல்
---------

* மு.வை.அரவந்தன், *தமிழக நாட்டுப்பாடல்கள்*, பாரிநிலையம் வெளியீடு, 1977
ஆய்வுகளை மேற்கொள்ளும் ஒருவர், தனது கண்டுபிடிப்புகளையும் அறியப்பட்டவைகளையும் வெளியிட சில இதழ்கள் செயல்படுகின்றன. அவை, ஆய்வாளரின் கட்டுரைகளை தரம் பார்த்தும் முக்கியத்துவம் கண்டும் இவ்வாய்விதழ்களில் வெளியிடுகின்றன. இவ்வாறு ஆய்வைப்பற்றி வெளியிடும் இதழே **ஆய்விதழ்** (*Scientific journal*) என அறியப்படுகின்றது. (எ. கா) நேச்சர் (Nature).

உலகெங்கும் வெளிவரும் பல இதழ்களில், இதழின் தன்மை பலவாக மாறுபடும். அவைகளுள் சில திரைத்துறை, விளையாட்டு, வேலைவாய்ப்பு போன்றவற்றை மையப்படுத்தி பல கருத்துக்களை வெளியிட்டும் பரப்புரை செய்தும் வருகின்றன.

அறிவியல் ஆய்விதழ்கள்
--------------------

அறிவியல் ஆய்விதழ்கள் என்பது அறிவியல் ஆய்வின் மூலம் கண்டறியப்பட்ட சில புதிய தகவல்களைப் பற்றிய அறிக்கையாகும். பல ஆயிரம் அறிவியல் சார்ந்த ஆய்விதழ்கள் உள்ளன. பல இதழ்கள் குறிப்பிட்ட சில துறையை மட்டும் உள்ளடக்கியும், சில முதிய இதழ்க்குழுமமான "நேச்சர்" பல்துறை சார்ந்த ஆய்வுக்கட்டுரைகளை அதன் தலைப்பின் கீழ் அச்சிட்டும் வருகின்றன. அவ்வாறு ஆய்விதழ்களில் வரும் கட்டுரையானது, அறிஞர்களால் மதிப்பிடப்பட்டு, அக்கட்டுரைக்கு அறிவியல் இதழில் இடம் பெறும் தகுதியும் காலமும் உள்ளதா எனச் சோதிக்கப்பட்டு இதழில் வெளியிடப்படுகின்றன. அறிவியல் ஆய்வில் ஈடுபடும் ஒவ்வொருவருக்கும் தாக்க காரணி மிக்க ஆய்விதழில் வெளியிடுதல் என்பது முக்கியமாகும். இது வெளியிடுபவருக்கு அவரது துறையில் உள்ளவருக்கும் அதன் சார்ந்து ஆய்வு மேற்கொள்பவருக்கும் அவரையும் அவரது ஆய்வின் நுணுக்கங்களையும் அறியும் முக்கிய காரணியாக செயலாற்றுகிறது.
**நீதிபதி முகம்மது இப்ராகிம்** (*Muhammad Ibrahim (justice*) பாக்கித்தான் நாட்டைச் சேர்ந்த ஒரு கல்வியாளரும் வங்கமொழி பேசும் நீதிபதியும் ஆவார். எம் இப்ராகிம் எனப் பொதுவாக இவர் அறியப்படுகிறார். 1894 ஆம் ஆண்டு செப்டம்பர் மாதத்தில் முகம்மது இப்ராகிம் பிறந்தார். ஒரு பாக்கித்தானிய வங்காள நீதிபதியான இவர் 1956-1958 காலகட்டத்தில் டாக்கா பல்கலைக்கழகத்தின் 8ஆவது துணைவேந்தராகவும் பணியாற்றினார்.

ஆரம்ப வாழ்க்கை மற்றும் கல்வி
----------------------------

இப்ராகிம் 1894 ஆம் ஆண்டில் பரித்பூர் மாவட்டத்தில் உள்ள சதர்பூர் உபாசிலாவின் சைல்துபி கிராமத்தில் கியாசுதீன் அகமதுக்கு மகனாகப் பிறந்தார்.  1916 ஆம் ஆண்டு மற்றும் 1918 ஆம் ஆண்டுகளில் முறையே பாரிசல் சில்லா பள்ளியில் மெட்ரிகுலேசன் தேர்விலும், டாக்கா கல்லூரியில் இடைநிலைத் தேர்விலும் தேர்ச்சி பெற்றார். ஆங்கில இலக்கியத்தில் இளங்கலைப் படிப்பை முடித்தார். பின்னர் அவர் நரேசு சந்திர சென்-குப்தாவின் வற்புறுத்தலின் கீழ் சட்டம் பயின்றார்.  1921 ஆம் ஆண்டில் சட்டப் பாடத்தில் இவர் சட்டப் பட்டம் பெற்றார்

தொழில்
------

இப்ராகிம் 1922-1923 ஆம் ஆண்டில் பரித்பூரில் வழக்கறிஞர் பயிற்சி செய்தார், மேலும் 1924 ஆம் ஆண்டில் டாக்கா மாவட்ட வழக்கறிஞர் மன்றத்தில் சேர்ந்தார். 1924 முதல் 1943 ஆம் ஆண்டுகள் வரை டாக்கா பல்கலைக்கழகத்தில் பகுதி நேர ஆசிரியராகவும் பணியாற்றினார். இவர் 1939 ஆம் ஆண்டில் டாக்கா மாவட்ட நீதிமன்றத்தில் அரசு வழக்கறிஞரானார்  1943 ஆம் ஆண்டில் கூடுதல் மாவட்ட மற்றும் அமர்வு நீதிபதியாக நியமிக்கப்பட்டார். 1950 ஆம் ஆண்டில் இவர் டாக்கா உயர் நீதிமன்ற நீதிபதியாக உயர்த்தப்பட்டார். 1956 ஆம் ஆண்டில் உயர் நீதிமன்ற நீதிபதியாகப் பணியில் இருந்து  பின்னர் ஓய்வு பெற்றார்.

தேர்தல் தீர்ப்பாயத்தின் தலைவராகவும் இவர் பணியாற்றினார், பின்னர் டாக்கா பல்கலைக்கழகத்தின் துணைவேந்தராக நவம்பர் 1956 முதல் அக்டோபர் 1958 வரை பணியாற்றினார் 

பாக்கித்தான் சானாதிபதி அயூப் கானால் இப்ராகிம் சட்ட அமைச்சராக நியமிக்கப்பட்டார் மற்றும் 1958-1962 ஆண்டுகளில் இப் பதவியில் பணியாற்றினார்.

தனிப்பட்ட வாழ்க்கை
------------------

இப்ராகிம் லுத்புன்னிசா என்பவரை திருமணம் செய்து கொண்டார். இவர்களுக்கு வங்காள தேசத்தின் தேசியப் பேராசிரியரான சூபியா அகமது மகளாகப் பிறந்தார்.

மேற்கோள்கள்
-----------

1. ↑  "Head of Office: Professor Dr. A A M S Arefin Siddique - Designation: Vice Chancellor". University of Dhaka. .
2. 1 2 3 4 5  Islam, Sirajul (2012). "Ibrahim, Justice Muhammad". in Sirajul Islam; Ahmed, Sufia. *Banglapedia: National Encyclopedia of Bangladesh* (Second ). Asiatic Society of Bangladesh. .
3. 1 2  Shawkat Hussain. "Lest we forget Justice M Ibrahim and his sterling qualities".
4. ↑   (in bn). Biplobider Kotha. February 7, 2010. .

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF

 |
| தேசிய | 
* United States
* நெதர்லாந்து

 |
வங்காளத்தில் ஓடிய ஆற்று குறித்து அறிய, காண்க சரசுவதி ஆறு (வங்காளம்).
**சரசுவதி ஆறு** என்பது ரிக்வேதத்தில் குறிப்பிடப்பட்டிருக்கும் ஓர் ஆறு. ரிக் வேதத்தின் (10.75) நதி வணக்கம் (நதி ஸ்துதி) எனும் பகுதியில் இந்த ஆறு சொல்லப்படுகிறது. 

வேதத்தில் குறிப்பிடப்படும் சரசுவதி ஆற்றின் உண்மைத்தன்மை குறித்துப் பல வேறுபட்ட கருத்துகள் உள்ளன. மாக்ஸ் முல்லர் போன்றோர் இதை காகர்-ஹக்ரா நதி என்கின்றனர். சிலரோ தெற்கு ஆஃப்கானிஸ்தானில் உள்ள ஹேல்மந் நதி என்கின்றனர். 

உத்திரப்பிரதேச மாநிலத்தில் உள்ள அலகாபாத்தில் உள்ள திரிவேணி சங்கமம் எனுமிடத்தில் கங்கை, யமுனை ஆறுகளுடன் இந்த சரசுவதி ஆறும் வந்து கட்புலனாகாமல் கலப்பதாக நம்பப்பட்டு 12 ஆண்டுகளுக்கு ஒரு முறை கும்பமேளா நிகழ்த்தப்படுகிறது.

ஆராய்ச்சி நூல்
--------------

சரசுவதி ஆறு குறித்து, "சரசுவதி - த ரிவர் தட் டிஸ்அப்பியர்டு" எனும் ஆராய்ச்சி நூல் அறிஞர் கே.எஸ்.வால்டியாவால் எழுதப்பட்டது.

ஆவணப்படம்
---------

சரசுவதி ஆற்றை மீட்கும் முயற்சிக்குப் பின்னுள்ள அரசியலை, போலி அறிவியலை, மூட நம்பிக்கையைக் கேள்விக்கு உட்படுத்தும்விதத்தில் ‘சர்ச்சிங் ஃபார் சரஸ்வதி’ எனும் ஆவணப்படம் ஷிர்லி ஆபிரகாம், அமித் மாதேஷியா ஆகியோர் இயக்கத்தில் எடுக்கப்பட்டுள்ளது.

மேற்கோள்கள்
-----------

1. ↑
2. ↑  KARTHICK KRISHNA (21 சூலை 2018). "எங்கே போனாள் சரஸ்வதி?". *கட்டுரை*. இந்து தமிழ். 23 சூலை 2018 அன்று பார்க்கப்பட்டது.

| * பா
* உ
* தொ
அரியானா |
| --- |
| தலைநகரம்: **சண்டிகர்** |
| தலைப்புகள் | 
* அரியானா அரசு
* அரியானா சட்டமன்றம்
* அரியானா உயர் நீதிமன்றம்

 |
| கோட்டங்கள் | 
* அம்பாலா கோட்டம்
* குர்காவுன் கோட்டம்
* ஹிசார் கோட்டம்
* ரோத்தக் கோட்டம்

 |
| மாவட்டங்கள் | 
1. அம்பாலா
2. பிவானி
3. பரிதாபாத்
4. பத்தேஹாபாத்
5. குர்கான்
6. ஹிசார்
7. ஜாஜ்ஜார்
8. ஜிந்து
9. கைத்தல்
10. கர்னல்
11. குருச்சேத்திரம்
12. மகேந்திரகட்
13. மேவட்
14. பஞ்சகுல
15. பல்வல்
16. பானிபத்
17. ரேவாரி
18. ரோத்தக்
19. சிர்சா
20. சோனிபத்
21. யமுனா நகர்
22. சர்க்கி தாத்திரி

 |
| நகரங்கள் | 
* சண்டிகர்
* அம்பாலா
* குருகிராம்
* ஹிசார்
* சிர்சா
* பானிபத்

 |
| தொல்லியல், ஆன்மிகம், சுற்றுலாத் தலங்கள் | 
* இராக்கிகர்கி தொல்லியல் களம்
* குருச்சேத்திரம்
* அபூப்சாகர் விலங்குகள் சரணாலயம்
* சுல்தான்பூர் தேசியப் பூங்கா
* சண்டிகரின் பாறைச் சிற்பத் தோட்டம்
* காகர் நதி
* சரசுவதி ஆறு
* யமுனை ஆறு
* பிரம்ம சரோவர்
* ஓபராய், குர்கான்

 |
| 
* Category **அரியானா**

 |
**நீதிபதிகள் தேர்வுக் குழு** (Collegeium-கொலீஜியம்) என்பது இந்திய உச்சநீதிமன்றத் தலைமை நீதிபதியுடன், உச்சநீதிமன்றத்தின் நான்கு மூத்த நீதிபதிகள் அடங்கிய குழுவாகும். இத்தேர்வுக்குழுவின் பணி, உச்சநீதிமன்றத்திற்கு புதிய நீதிபதிகளை தேர்ந்தெடுப்பதே.

தேர்வுக் குழுவின் அதிகாரம்
--------------------------

இந்திய உச்சநீதிமன்றத்திற்கு ஒரு புதிய நீதிபதியை தேர்ந்தெடுக்கும்போது, அந்த நீதிபதி பணியாற்றிய உயர்நீதிமன்றத்தைச் சார்ந்தவரும் மற்றும் தன்னுடன் பணியாற்றும் உச்சநீதிமன்ற நீதிபதியின் கருத்தைத் தலைமை நீதிபதி கேட்டறிவதுடன், சம்பந்தப்பட்ட உயர்நீதிமன்றத்தில் பணியாற்றும் உயர்நீதிமன்றத் தலைமை நீதிபதி, நீதிபதிகள், மூத்த வழக்குரைஞர்கள் ஆகியோரின் கருத்துகளையும் கேட்டறிவார்.

நீதிபதிகள் தேர்வுக் குழு பரிந்துரைக்கும் நபரை நீதிபதியாக நியமிக்கும்படி உச்சநீதிமன்றத் தலைமை நீதிபதி குடியரசுத் தலைவருக்கு (அரசுக்கு) தெரிவிப்பார். உச்சநீதிமன்ற தேர்வுக்குழு பரிந்துரைக்கும் யாரையாவது அரசு ஏற்கவில்லை எனில், அதற்குப் போதிய காரணங்களைத் தெரிவித்தாக வேண்டும். இறுதி முடிவு எடுக்கும் அதிகாரம் உச்சநீதிமன்றத் தலைமை நீதிபதியிடம்தான் உள்ளது என "நீதிபதிகள் தேர்வுக் குழு" எடுத்துரைக்கிறது.

தேசிய நீதிபதிகள் நியமன ஆணையம்
-----------------------------

"நீதிபதிகள் தேர்வுக் குழு" முறையில் வெளிப்படைத்தன்மை இல்லை என்பதும், தேர்வு ரகசியமாகப் பாதுகாக்கப்படுகிறது என்பதால், அதில் உள்ள குறைகளை களையவே தேசிய நீதிபதிகள் நியமன ஆணையச் சட்ட வரைவு, 2014 தீர்மானம் நாடாளுமன்றத்தில் கொண்டுவரப்பட்டது, இந்தியப் பாராளுமன்றத்தின் இரு அவைகளிலும் 13-08-2014 அன்று குரல் வாக்கெடுப்பு மூலம் நிறைவேற்றப்பட்டது..

தடை
---

மத்திய அரசால் கொண்டுவரப்பட்ட இந்த சட்டத் திட்டத்திற்கு இந்திய உச்ச நீதிமன்றம் 2015 அக்டோபர் மாதம் தடைவிதித்தது.

மேற்கோள்கள்
-----------

1. ↑
2. ↑  "காப்பகப்படுத்தப்பட்ட நகல்" (PDF). 2014-08-17 அன்று மூலம் (PDF) பரணிடப்பட்டது. 2014-08-18 அன்று பார்க்கப்பட்டது.
3. ↑   தி இந்து தமிழ் பார்த்த நாள் 19 அக்டோபர் 2015

வெளி இணைப்புகள்
---------------

* நீதிபதிகள் நியமன ஆணையம் – III
* நீதிபதிகள் நியமன ஆணையம் - IV
* நீதிபதிகள் தேர்வு முறை ரத்துக்கு எதிர்ப்பு:சுப்ரீம் கோர்ட்டில் 25-ல் விசாரணை
* நீதிபதிகள் நியமன மசோதா எதிர்ப்பு மனு; சுப்ரீம் கோர்ட்டில் விசாரணைக்கு ஏற்பு

இதனையும் காண்க
--------------

* தேசிய நீதிபதிகள் நியமன ஆணையம்
**நெல்லை ஆ. கணபதி** (3 திசம்பர் 1935 – 27 மே 2019) சிறுவர்க்கான கதைகள், நாடக நூல்கள் பல எழுதியவர். இவர் ஐம்பதுக்கும் மேற்பட்ட நூல்கள் எழுதியுள்ளார்.

பிறப்பும் இளமையும்
------------------

திருநெல்வேலி மாவட்டத்தில் உள்ள கரந்தானேரி எனும் சிற்றூரில் 1935 திசம்பர் 3இல் பிறந்தார். பெற்றோர் ஆண்டபெருமாள்- கோமதி அம்மாள் ஆவர். தமிழில் முதுகலைத் தமிழ் பயின்ற இவர்,'வித்துவான்' பட்டம் பெற்றுள்ளார். இவர் அரசு மேல்நிலைப்பள்ளியில் தமிழாசிரியராகப் பணியாற்றி உள்ளார்; அதற்காக நல்லாசிரியர் விருது பெற்றுள்ளார். தனது இலக்கியப் பணிக்காக ஏவிஎம் அறக்கட்டளையின் சிறந்த எழுத்தாளருக்கான விருதுபெற்றுள்ளார். இவர் மனைவி சுப்புலெட்சுமி; இவருக்குப் பெண்மக்கள் இருவரும் மகன் ஒருவரும் உள்ளனர். அப்பெண்மக்களுள் ஒருவர் நெடுங்கதை எழுத்தாளரும் தொலைக்காட்சி நிலைய இயக்குநருமான ஆண்டாள் பிரியதர்ஷினி ஆவார்.இவரது குடும்பமே தமிழ் இலக்கியத்தில் ஈடுபாடுகொண்ட குடும்பமாகும்.

படைப்புகள்
----------

கவிதை, கட்டுரை, கதை, திரைப்பட இசைப்பாடல்கள் எனப் பன்முக படைப்பாற்றல் மிக்கவர். 20இக்கு மேற்பட்ட இலக்கிய நூல்களையும் 30இக்கும் மேற்பட்ட குழந்தையிலக்கிய நூல்களையும் எழுதியுள்ளார்.

### கவிதைகள்

* சென்னைத் தமிழ்
* அங்கயற்கண்ணி
* ஆனைவிடு தூது
* நாட்டுப்பற்று
* இலக்கிய வழிகாட்டி

### கட்டுரைகள்

* திட்டினாலும் தித்திக்கும்
* டாக்டர் ராதாகிருஷ்ணன்
* கம்பர் விருந்து
* இந்திரா காந்தி
* நேரு மாமா

### கதைகள்

* அம்மா கையில் மந்திரக்கோல்
* ஒரு கதையின் கதை
* நம்பிக்கை வேண்டும்
* பாடு பாடு பண்பாடு பாடு
* தலையணை மந்திரம்

### நாடக நூல்

* அப்பா அம்மா செல்லப்பிள்ளை

பட்டங்கள்
---------

இவர் 1963 இல்,' தமிழகம்' எனும் திங்களிதழ் நடத்திய கவிதைப் போட்டியில் பங்கு பெற்று முதல் பரிசுப் பெற்றுள்ளார். 1990 இல் அண்ணாநகர் தமிழ்சங்கம் நிகழ்ச்சியில் கலந்து கொண்டு, மரபு கவிதை எனும் தலைப்பில் உரையாற்றினார்.

மறைவு
-----

நெல்லை ஆ கணபதி 2019 மே 27ஆம் நாள் திங்கட்கிழமை சென்னை அண்ணாநகர் திருமங்கலம் பகுதியிலுள்ள தனது வீட்டில் காலமானார்.

உசாத்துணை
---------

* ப.முத்துக்குமாரசுவாமி, ' இருபதாம் நூற்றாண்டின் 100 தமிழ்க்கவிஞர்கள்' பழனியப்பா பிரதர்ஸ் -2004.

மேற்கோள்கள்
-----------

1. 1 2  காலமானார்: கவிஞர் நெல்லை ஆ.கணபதி - தினமணி 31 மே 2019
உயிரினங்கள் இரண்டு இரண்டு கிளைகளாகப் பிரிவதையும், ஒவ்வொரு இரட்டைக் கிளைகளுக்கும் பொதுவாக ஒரேயொரு முன் உயிரிவகை இருப்பதையும் காணலாம். இதுவே **கிளைப்பாடு** என்னும் அண்மையில் ஏற்புபெற்று வளர்ந்து வரும் முறையாகும்
**கிளைப்பாட்டியல்** என்பது படிவளர்ச்சி நோக்கில் உயிரினங்கள் எவ்வாறு ஒன்றுக்கொன்று தொடர்பு கொண்டுள்ளன, எவ்வாறு உயிரினங்கள் கிளைத்தன என்று பொருத்தி அறியும் இயல். முக்கியமாக இரண்டு கிளைவழி பெருகிய உயிரினங்கள் அனைத்துக்கும் பொதுவாக ஒரேயொரு முன் உயிரிவகை வடிவம்தான் உண்டு என்னும் கொள்கை உடையது. ஓரு முன்னுயிரான இனமும் அதன் வழி இரண்டிரண்டாக கிளைகள் வழி கிளைத்த எல்லா பிற உயிரினங்களும் ஒன்றாகச் சேர்ந்து ஒரு **கொப்பு** (clade, கிளேடு)) என்று அழைக்கப்படுகின்றது. இம்முறையானது 18 ஆம் நூற்றாண்டில் இருந்து லின்னேயசின் வழி வளர்ந்து வந்திருக்கும் உயிரினங்களை வகைப்படுத்தும் முறைகளில் இருந்து பல வழிகளில் மாறுபட்டது. இன்றுவரை உயிரியல் அறிவாளிகளால் பரவலாக அறியப்பட்டும் ஏற்கப்பட்டும் இருக்கும் அறிவியல் வகைப்பாட்டியலுக்கு இது மாறுதலான ஒரு முறையாக அமைந்துள்ளது.

கிளைப்பாட்டியலர் உயிரினங்களின் டி.என்.ஏ, ஆர்.என்.ஏ முதலானவற்றையும், கணினி முறைகளையும் கொண்டு கிளைத்தொடர்புகளை அறிவர். இவற்றிற்கு கிளைப்படம் (cladogam) என்று பெயர். இவ்வகைப் படங்களைக் கொண்டு காலங்காலமாக வளர்ச்சி பெற்று வந்திருக்கும் எல்லா உயிரினங்களையும் இணைத்து ஓர் உயிர்மரம் என்று கூறப்படும் படத்தை வரைய முற்படுகின்றனர்.
**சரகோசா** (*Zaragoza* , /ˌzærəˈɡoʊzə, ˌsærəˈɡoʊsə, ˌθærəˈɡoʊθə/; எசுப்பானியம்: [θaɾaˈɣoθa])  எசுப்பானியாவில் உள்ள ஒரு நகரம் ஆகும். இது இதே பெயருள்ள மாநிலத்தின் தலைநகரமாகவும் அரகொன் தன்னாட்சி சமூகத்தின் தலைநகரமாகவும் விளங்குகின்றது. இது எப்ரோ ஆற்றங்கரையில் அமைந்துள்ளது. அரகொன் மற்றும் எப்ரோ ஆற்று வடிநிலத்தின் மையத்தில் இந்த நகரம் அமைந்துள்ளது. 

செப்டம்பர் 1, 2010இல் சரகோசாவின் மக்கள்தொகை 701,090 ஆக இருந்தது. இதன் நிர்வாக எல்லைக்குள்ளான நிலப்பரப்பு 1,062.64 சதுர கி.மீ (410.29 சதுர மைல்கள்) ஆகும். எசுப்பானியாவின் நகராட்சிகளில் இது மக்கள்தொகையின்படி ஐந்தாவது இடத்தில் உள்ளது. ஐரோப்பிய ஒன்றியத்தில் நகர எல்லைகளுக்கான மக்கள்தொகைப்படியான வரிசையில் 32வதாக உள்ளது. பெருநகர் பகுதியின் மக்கள்தொகை 783,763 குடிகளாக 2006இல் மதிப்பிடப்பட்டது. அரகொன் மக்கள்தொகையில் 50 விழுக்காடு பேர் இந்த நகராட்சியில் வசிக்கின்றனர். 

நகரம் கடல்மட்டத்திலிருந்து 199 மீட்டர்கள் (653 அடிகள்) உயரத்தில் உள்ளது. சரகோசா 2008ஆம் ஆண்டு கோடைக்காலத்தில் நீர் மேலாண்மை மற்றும் பேணத்தகு மேம்பாடு குறித்த உலகக் கண்காட்சியை *எக்ஸ்போ 2008* நடத்தியது. 2012ஆம் ஆண்டு ஐரோப்பிய பண்பாட்டுத் தலைநகரமாக தேர்ந்தெடுக்க நியமிக்கப்பட்டது. 

நாட்டுப்புறக் கதைகள், உள்ளூர் சமையல்முறை, தூண் அன்னை பசிலிக்கா, லா சியோ பெருங்கோவில், அல்யபேரியா அரண்மனை போன்ற கட்டிடங்களுக்காக அறியப்பட்டது. இந்தக் கட்டிடங்கள் அரகொன் முதெகர் கட்டிடப்பாணியின் அங்கமாக உள்ளன;இவை ஐக்கிய நாடுகள் கல்வி, அறிவியல், பண்பாட்டு நிறுவன உலகப் பாரம்பரியக் களமாக உள்ளன. எசுப்பானியாவில் முதன்மையாகக் கொண்டாடப்படும் திருவிழாக்களில் இங்கு கொண்டாடப்படும் *தூண் திருவிழா* (Fiestas del Pilar) ஒன்றாகும்.

தொடர்புள்ள பக்கங்கள்
--------------------

* சரகோசா திறப்பு

மேற்கோள்கள்
-----------

1. ↑  "Saragossa". Collins Dictionary. n.d. 23 September 2015 அன்று மூலம் பரணிடப்பட்டது. 26 September 2014 அன்று பார்க்கப்பட்டது.
2. ↑  "Zaragoza supera los 700.000 habitantes". Heraldo.es. 2006-01-01. 2011-07-16 அன்று மூலம் பரணிடப்பட்டது. 2011-04-10 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***Zaragoza, Spain***   
என்பதின் ஊடகங்கள் உள்ளன. 



|  |  |
| --- | --- |
|  | விக்கிப்பயணத்தில் ***சரகோசா*** என்ற இடத்திற்கான பயண வழிகாட்டி உள்ளது. |

* Council of Zaragoza
* Zaragoza Tourism Board Official Website பரணிடப்பட்டது 2008-06-17 at the வந்தவழி இயந்திரம்
* Demographics in 2015: Zaragoza City council
**கிளைசினமைடு** *(Glycinamide)* என்பது C2H6N2O என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். கிளைசின் என்ற அமினோ அமிலத்தின் அமைடு வழிப்பெறுதியே கிளைசினமைடு ஆகும்.

கிளைசினமைடின் ஐதரோகுளோரைடு உப்பான கிளைசினமைடு ஐதரோகுளோரைடு குட்சுவின் தாங்கல்கள் பட்டியலில் இடம்பெறும் ஒரு தாங்கலாகும். உயிர்வேதியியல் ஆய்வுகளில் பயன்படும் அளவுக்கு உடலியல் வீச்சுக்கேற்ற pH மதிப்பு இதற்கு உள்ளது. கிளைசினமைடு ஐதரோகுளோரைடின் காடித்தன்மை எண் (pKa) 20 பாகை செல்சியசு வெப்பநிலையில் 8.20 என்ற உடலியல் pH மதிப்புக்கு அருகில் உள்ளது. இக்காடித்தன்மை மதிப்பு கிளைசினமைடு ஐதரோகுளோரைடை உயிரணு வளர்ப்புக்கு பயனுள்ளதாக மாற்றுகிறது. மேலும் இதன் ΔpKa/°செல்சியசு மதிப்பு -0.029 ஆகும். நீரில் இவ்வுப்பின் கரைதிறன் 0 ° செல்சியசில் 6.4 மோல்/லிட்டர் ஆகும்.

பியூரின் உயிர்த் தொகுப்பு வினையில் இடைநிலை விளைபொருளாகத் தோன்றும் கிளைசினமைடு ரிபோநியூக்ளியோடைடு தயாரிப்புக்குரிய ஒரு வினைபொருளாக இச்சேர்மம் பயன்படுகிறது .

மேற்கோள்கள்
-----------

1. ↑  "Glycinamide hydrochloride". *Gold Biotechnology*. 2017-12-15 அன்று மூலம் பரணிடப்பட்டது. 2019-05-14 அன்று பார்க்கப்பட்டது.
**நெல்லிக்குப்பம் பூலோகநாதர் கோயில்** தமிழ்நாட்டில் கடலூர் மாவட்டம், நெல்லிக்குப்பம் என்னும் ஊரில் அமைந்துள்ள சிவ விஷ்ணு கோயிலாகும்.

வரலாறு
------

இக்கோயில் பதினாறாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் பூலோக நாதசுவாமி, புவனாம்பிகை சன்னதிகளும், பெருமாள், விநாயகர், முருகன், தூர்க்கை, தாயார். உபசன்னதிகளும் உள்ளன. இங்குக் கோயில் குளம் உள்ளது. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. ஆனி மாதம் ஆனித் திருமஞ்சனம் முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**கஜுர்டி** என்னும் ஊர், இந்திய மாநிலமான குஜராத்தின் வல்சாடு மாவட்டத்தில் உள்ளது. இது வல்சாடு வட்டத்துக்கு உட்பட்டது.

அமைவிடம்
--------

இந்த ஊரின் வடமேற்கில் குண்டி என்ற ஊரும், வடக்கில் இந்தர்கோட்டா என்ற ஊரும், வடகிழக்கில் தனோரி, இந்தர்கோட்டா ஆகிய ஊர்களும், மேற்கில் சரோண் என்ற ஊரும், கிழக்கில் தனோரி என்ற ஊரும், தென்மேற்கில் சரோண் என்ற ஊரும், தெற்கில் பாலண் என்ற ஊரும், தென்கிழக்கில் தனோரி என்ற ஊரும் அமைந்துள்ளன.

மக்கள் தொகை
-----------

இந்த ஊருக்கான மக்கள் தொகை விவரங்கள் தளத்தில் உள்ளபடி தரப்பட்டுள்ளன.
இந்த ஊரில் மொத்தம் 2095 மக்கள் வசிக்கின்றனர். இந்த எண்ணிக்கை 1034 ஆண்களையும், 1061 பெண்களையும் உள்ளடக்கியது.

அரசியல்
-------

இது தரம்பூர் சட்டமன்றத் தொகுதிக்கும், வல்சாடு மக்களவைத் தொகுதிக்கும் உட்பட்டது.

போக்குவரத்து
------------

இந்த ஊரில் இருந்து மாவட்ட சாலை வழியாக மாவட்டத்தில் உள்ள மற்ற ஊர்களையும், மாவட்டத் தலைநகரையும் சென்றடையலாம்.

சான்றுகள்
---------

1. 1 2  "மக்களவைத் தொகுதிகளும் சட்டமன்றத் தொகுதிகளும் (ஆங்கிலத்தில்) - [[இந்தியத் தேர்தல் ஆணையம்]]" (PDF). 2010-10-05 அன்று மூலம் (PDF) பரணிடப்பட்டது. 2016-01-10 அன்று பார்க்கப்பட்டது.
2. 1 2  குஜராத் மக்கள் தொகை -- மக்கள் கணக்கெடுப்புத் துறை (ஆங்கிலத்தில்)
3. 1 2 3  "வல்சாடு வட்டத்தின் வரைபடம் - குஜராத் மாநில அரசின் வருவாய்த் துறையின் இணையத்தளம்" (PDF). 2016-09-12 அன்று மூலம் (PDF) பரணிடப்பட்டது. 2016-01-10 அன்று பார்க்கப்பட்டது.

| * பா
* உ
* தொ
சுற்றியுள்ள ஊர்கள் |
| --- |
| 

|  |  |  |
| --- | --- | --- |
| குண்டி | இந்தர்கோட்டா | தனோரி, இந்தர்கோட்டா |
|  |  |  |
| சரோண் | **கஜுர்டி** | தனோரி |
|  |  |  |
| சரோண் | பாலண் | தனோரி |

 |
**நெல்லித்தோப்பு காத்தாயி அம்மன் கோயில்** தஞ்சாவூர் மாவட்டத்திலுள்ள அம்மன் கோயிலாகும்.

அமைவிடம்
--------

தஞ்சாவூர்-திருவாரூர் நெடுஞ்சாலையில் தஞ்சாவூருக்குக் கிழக்கே 10 கிமீ தொலைவில் உள்ளது.

காக்கும் தெய்வம்
----------------

காக்கும் தெய்வம் காத்தாயி என்று உள்ளூர் மக்களால் போற்றப்படும் அம்மன் நெல்லித்தோப்பில் நெல்லி மரங்களுக்கு இடையே இருக்கிறார். காத்யாயனி தேவியை காத்தாயி என்று வழிபடுகின்றனர்.

மூலவர்
------

வலது கரத்தில் தாமரை மலரும், இடது கரத்தில் குழந்தையை அணைத்த கோலத்திலும் உள்ளார். அமர்ந்த கோலத்தில் அம்மன் காட்சி தருகிறார்.

திருச்சுற்று
------------

வெளிச்சுற்றில் சப்தமுனீசுவரர், லாட முனி, முத்துமுனி, செம்முனி, வாழ்முனி, கருமுனி, கும்பமுனி, சடைமுனி உள்ளனர். பேச்சாயி காத்தவராயன், மதுரைவீரன் பாவாடைராயன், பாம்பாட்டி வீரன் சன்னதிகளும் இங்கு உள்ளன.

மேற்கோள்கள்
-----------

1. 1 2 3  திருக்கோயில்கள் வழிகாட்டி, தஞ்சாவூர் மாவட்டம், தமிழ்நாடு அரசு இந்து சமய அறநிலையத்துறை, 2014

வெளி இணைப்புகள்
---------------

* கருணைமிகு காத்தாயி, தினகரன் பரணிடப்பட்டது 2015-01-23 at the வந்தவழி இயந்திரம் பரணிடப்பட்டது 2015-01-23 at the வந்தவழி இயந்திரம்
சய் வான் பகுதியின் அழகிய காட்சி
**சயி வான்** (Chai Wan) என்பது ஹொங்கொங், ஹொங்கொங் தீவின் கடைசி முனைப்பகுதியில் அமைந்துள்ள ஒரு நகரமாகும். இந்நகரம் சவ் கெய் வான் நகரத்திற்கு அடுத்ததாக அமைந்துள்ளது. இந்த நகரம் ஒரு முன்னாள் குடாப்பகுதியை நிரப்பி மேற்கொள்ளப்பட்ட புனர்நிர்மாணப் பணிகளினால் விரிவடைந்ததாகும். 

இந்த நகரம் ஹொங்கொங் தீவின் கிழக்கு மாவட்டத்தில் அமைந்துள்ளது. 2001ம் ஆண்டின் கணிப்பின் படி மக்கள் தொகை 186,505 ஆகும். இந்த சய் வான் நகரின் தெற்கில் இயற்கை மலைத்தொடர்கள் கூடிய செக் ஓ தேசியப் பூங்கா உள்ளது.

வரலாறு
------

இன்று சயி வான் நகரம் முன்னாள் ஆறு கிராமங்களை உள்ளடக்கிய பகுதியாக இருந்துள்ளது. 1845களில் பிரித்தானியரின் கைப்பற்றலின் பின்னர், பிரித்தானிய இராணுவத்தினரால் கட்டப்பட்ட கோட்டை ஒன்றும் சியு சாய் வான் எனும் இடத்தில் முகாம் ஒன்றும் 1980 வரையிலும் இருந்தன. அதன் பின்னர் மேற்கொள்ளப்பட்ட நகரமயமாக்கல் திட்டங்களினால் அப்பகுதி மக்கள் நெரிசலான நகராக மாற்றம் பெற்றது.

1952களின் ஹொங்கொங் அரசாங்கம் வருமானம் குறைந்தோருக்கான வசிப்பிடத் தொகுதிகளை, இந்த சய் வான் கிராமங்களில் கட்டத்தொடங்கியது. தற்போது இந்த நகர் நூற்றுக்கணக்கான வானளாவிகள், வானுயர் குடியிருப்புத் தொகுதிகள் என வளர்ச்சியுடன் காணப்படுகின்றது. அத்துடன் எம்.டி.ஆர் தொடருந்துச் சேவை உட்படப் பல பேருந்து பொதுப் போக்குவரத்துச் சேவைகளையும் இந்நகரம் கொண்டுள்ளது. பல பொதுப் போக்குவரத்துப் பாதைகளும், அதிவிரைவுப் பாதைகளும் இன்று இந்த நகரூடாகச் செல்கின்றன. சய் வான் பூங்கா எனும் அழகிய பூங்கா ஒன்றும் உள்ளது.

அகலப்பரப்பு காட்சி
------------------

மலைத்தொடர் பகுதியில் இருந்து, சய் வான் நகரின் அகலப்பரப்புக் காட்சி

மேற்கோள்கள்
-----------
**கார்த்திக் சிங்கா** (*Karthick Singa*), முன்பு **வாசன் கார்த்திக்** என அழைக்கப்பட்டவர். மேலும் தமிழ்த் திரைப்பட நடிகர். இவர் தமிழ் திரைப்பட நடிகர் சிங்கமுத்துவின் மகன்.

தொழில்
------

நகைச்சுவை நடிகர் சிங்கமுத்து மகன் கார்த்திக் சிங்கா, வாசன் கார்த்திக் என்ற மேடைப் பெயரில் *மா மதுரை* (2007) மூலம் நடிகராக அறிமுகமானார். அதைத் தொடர்ந்து இயக்குனர் ஏ.ஆர்.கேந்திரன் முனியசாமியின் *அய்யன்* (2011) படத்தில் திவ்யா பத்மினிக்கு ஜோடியாக 2008 ஆம் ஆண்டின் தொடக்கத்தில் ஒப்பந்தம் செய்தார். கார்த்திக் ஒரு மனச்சோர்வடைந்த கதாநாயகனாக சித்தரிக்கப்பட்டார். இவர் தெய்வீகத்தை எடுத்துக்கொள்கிறார் மற்றும் கிராமக் காவலரான அய்யனாக மாறுகிறார். படம் தாமதமாக வெளியிடப்பட்டது மற்றும் கலவையான விமர்சனங்களுக்கு திறக்கப்பட்டது. ஒரு விமர்சகர் "வாசன் கார்த்திக் திறனை வெளிப்படுத்துகிறார் மற்றும் ஒரு நல்ல இயக்குனரால் அவரது சிறந்ததை வெளிக்கொணர முடியும்" என்று குறிப்பிட்டார். 2010 ஆம் ஆண்டின் முற்பகுதியில், அர்ச்சனா சாசுதிரி என்னும் நடிகைக்கு சோடியாக *நாடோடி வம்சம்* என்ற கிராமம் சார்ந்த நாடகத்தில் பணியாற்றினார். அது இறுதியில் திரையரங்குகளில் வெளிவரவில்லை.

2023 இல், *கொடை* (2023) படத்திற்காக கார்த்திக் சிங்கா என்ற புதிய மேடைப் பெயருடன் மீண்டும் நடிக்கத் திரும்பினார்.

தனிப்பட்ட வாழ்க்கை
------------------

கார்த்திக் 2016 ஆகஸ்ட் மாதம் சென்னையில் நடந்த ஒரு விழாவில் பிரியாவை மணந்தார்.

திரைப்படவியல்
-------------

|  |  |  |  |
| --- | --- | --- | --- |
| **ஆண்டு** | **திரைப்படம்** | **பங்கு** | **குறிப்புகள்** |
| 2007 | *மா மதுரை* | சரவணன் |  |
| 2011 | *அய்யன்* | முனியசாமி / அய்யன் |  |
| 2023 | *கொடை* | பாசுகர் |  |

மேற்கோள்கள்
-----------

1. ↑  "மகனுக்காக முன்னணி நடிகைகளிடம் கால்சீட் கேட்கும் சிங்கமுத்து! | singamuthu gets the call seat from all actress for his son vasan karthik". *தினமலர் - சினிமா*. 4 October 2016.
2. ↑  "Singamuthu hopes son-shine - Malayalam News". *IndiaGlitz.com*. 27 November 2009.
3. ↑  "Itsy-bitsy". 12 February 2011 – www.thehindu.com வழியாக.
4. ↑  "AYYAN REVIEW - AYYAN MOVIE REVIEW". *www.behindwoods.com*.
5. ↑  "Ayyan". *The New Indian Express*.
6. ↑  "Nadodi Vamsam (aka) Nadodi Vamsam photos stills & images". *www.behindwoods.com*.
7. ↑  "Kodai movie review". 10 February 2023.
8. ↑  பாபு, ஹரி. ""அப்பாக்கும் வடிவேலுக்கும் சின்ன ஈகோ பிரச்னை, மீடியாதான்..!"- சிங்கமுத்து மகன் கார்த்திக் சிங்கா". *vikatan.com*.
9. ↑  "Vasan Karthik wedded Priya at a star-studded affair at Kamarajar Arangam Chennai". *The Times of India*.
10. ↑  "Vasan Karthik's wedding reception". *MSN*.
***கஜினி*** (*Ghajini*) திரைப்படம் 2005 ஆம் ஆண்டு தமிழில் வெளிவந்த தமிழ்த் திரைப்படமாகும். ஏ.ஆர் முருகதாஸ் இயக்கத்தில் வெளிவந்த இத்திரைப்படத்தில் சூர்யா,அசின், நயன்தாரா மற்றும் பலர் நடித்துள்ளனர். இதே பெயரில் 2008 ஆம் ஆண்டில் ஆமிர் கான் நடிப்பில் இந்தியில் வெளியானது. இதனையும் ஏ. ஆர். முருகதாஸ் இயக்கினார்.

வகை
---

மசாலாப்படம்

திரைக்கதை
---------

சஞ்சேய் இராமசாமி (சூர்யா) இலட்சாதிபதி இவரது நண்பி கல்பனா (அசின்) ஓர் விளம்பர மாடல். கல்பனா அவரது தயாரிப்பாளரிடம் சென்று தான் சஞ்சேய் இராமசாமியின் காதலி சந்திக்க முன்னரே கூறுவதோடு ஓர் முக்கியமான சஞ்சிகையில் பேட்டியும் கொடுக்கின்றார். இது பற்றி அறிந்த சஞ்சேய் இப்பிரச்சினைக்கு முற்றுப்புள்ளி வைக்க முடிவுசெய்து சந்திமுயன்றவேளை ஓர் பெண்ணொருவர் கையாலாகாத குழந்தைக்கு உதவுவதைக் காண்கின்றார். இதைக் கண்ட சஞ்சேய்க்குக் காதல் அரும்புகின்றது பின்னர கல்பனாவைச் சந்திக்கின்றார். எனினும் தான்தான் சஞ்சேய் இராமசாமி என்பதைத் தெரிவிப்பதில்லை. பின்னர் கல்பனாவிற்கும் காதல் அரும்புகின்றது. மும்பாய் ஆட்கடத்தில் ஈடுபட்டவர்களில் இருந்து இளம் பிள்ளைகளைக் காப்பாற்றுகின்றார் கல்பனா. இதனால் ஆத்திரமைடைந்த ஆட்கடத்தற் குழு கல்பனாவைக் கொலைசெய்யவருகின்றது. பின்னர் சஞ்சேய் அவ்விடத்திற்கு வந்து சண்டையிலீடுபடுகின்றார். இச்சண்டையில் கல்பனா கொலை செய்யபடுவதோடு சஞ்சேய் இரும்புக் குண்டாந்தடியால் தாக்கப் படுவதால் 15 நிமிடங்களில் ஞாபக சக்தியை இழக்கும் பிரச்சினையைப் பெறுகின்றார். இக் குறுகிய நேர ஞாப இழப்பிலும் தனது காதலியைக் கொலைசெய்தவர்களை நயன்தாராவின் உதவியுடன் பல்வேறு முயற்சிக்குப் பின்னர் பழிவாங்குவதுடன் கதை நிறைவு பெறுகின்றது.

துணுக்குகள்
-----------

* இத்திரைப்படம் ஆங்கிலத் திரைப்படமான மெமென்டோ (Memento) திரைப்படத்தின் தழுவல் என்பதும் குறிப்பிடத்தக்கது.
* இந்த திரைப்படத்தின் காதல் காட்சிகள் (ஹாப்பி கோ லவ்லி 1951) என்ற ஆங்கில படத்தின் தழுவல் ஆகும்.
* இத்திரைப்படம் ஹிந்தியில் மீள் உருவாக்கப்பட்டது.

சான்றுகள்
---------




1. 1 2  Murugadoss, A. R. (2005-09-29), *Ghajini*, Suriya, Asin, Nayanthara, 2018-06-26 அன்று பார்க்கப்பட்டது
2. ↑  "Aamir Khan rewrote Ghajini climax". *இந்துஸ்தான் டைம்ஸ்*. 31 December 2008. .
**சரசுவதி வனவிலங்கு சரணாலயம்** *(Saraswati Wildlife Sanctuary)* இந்தியாவின் அரியானா மாநிலத்திலுள்ள கைத்தல் மாவட்டத்தில் இருக்கும் ஒரு வன விலங்குச் சரணாலயம் ஆகும். சியோன்சர் காடு என்ற பெயராலும் அழைக்கப்படும் இச்சரணாலயம் 4452.85 எக்டேர் பரப்பளவிற்கு பரந்து விரிந்துள்ளது .

கலேசர் தேசியப்பூங்கா, மர்னி குன்றுகள், சரசுவதி வனவிலங்கு சரணாலயம் என்பவை அரியானாவிலுள்ள முறையே முதல், இரண்டு மூன்றாவது பெரிய காடுகளாகும்.

அமைவிடம்
--------

பெகோவாவில் இருந்து 10 கிலோமீட்டர், குருச்சேத்திரத்திலிருந்து 40 கிலோமீட்டர் தொலைவு, கைத்தலிலிருந்து60 கிலோமீட்டர் தொலைவுகளில் பெகோவா-சீக்கா-பட்டியாலா சாலையில் இச்சரணாலயம் அமைந்துள்ளது. மேலும் தில்லியில் இருந்து 200 கிலோமீட்டர், பட்டியாலாவில் இருந்து 62 கிலோமீட்டர், அம்பாலாவிலி இருந்து 66 கிலோமீட்டர், கர்னாலில் இருந்து 67 கிலோமீட்டர், சண்டிகாரில் இருந்து 150 கிலோமீட்டர் தொலைவுகளில் இந்தச்சரணாலம் இருக்கிறது.

வரலாறு
------

சரசுவதி பெருந்தோட்டம் 1988 ஆம் ஆண்டு சூலை 29 இல் சரசுவதி வனவிலங்குச் சரணாலயம் என பெயரிடப்பட்டது .

தொல்லியல் எச்சங்கள்
-------------------

2016 ஆம் ஆண்டு ஏப்ரல் 9 இல் தி டிரிப்யூன் என்ற ஆங்கிலச் செய்தித்தாள் வெளியிட்ட அறிக்கையில் இச்சரணாலயத்தில் இருந்ததாகக் கருதப்படும் சைவ சமயத்தைச் சார்ந்த மடத்தலைவர் மற்றும் அவருடைய உறுப்பினர்கள் இருந்ததற்கான சான்றுகள் கிடைத்துள்ளதாக அறிவித்தது. சரணாலயத்தில் இருந்த பழைய ஆலமரத்தை பிடுங்கியபோது 15 அடி ஆழத்தில் பண்டைய செவ்வகச் செங்கற்கள் காணப்பட்டதாக நம்பப்படுகிறது.
குருச்சேத்திர சிறீகிருட்டிணா அருங்காட்சியகத்தின் காப்பாளர் இராசேந்திர சிங் இராணா இச்செவ்வகச் செங்கற்கள் 1500 ஆண்டுகளுக்கு முற்பட்டவை எனத் தெரிவித்துள்ளார். குப்தர் காலம், குசானர்கள் காலம் ஆகியவற்றுக்கும் முற்பட்டதாக இருக்கலாம் என்று கருதப்படுகிறது. சரசுவதி இப்பகுதியில் பாய்ந்ததாகவும் கருதப்படுகிறது .
முகலாயர் காலத்தைச் சேர்ந்த 40 ஆண்டுகால சிறிய செங்கற்களால் கட்டப்பட்ட பழைமையான தண்ணீர் கிணறு ஒன்றும் காணப்படுகிறது.

மேற்கோள்கள்
-----------

1. ↑  "Haryana Forest Department". 12 மே 2014 அன்று மூலம் பரணிடப்பட்டது. 11 May 2014 அன்று பார்க்கப்பட்டது.
2. 1 2  "காப்பகப்படுத்தப்பட்ட நகல்". 2015-09-24 அன்று மூலம் பரணிடப்பட்டது. 2017-01-26 அன்று பார்க்கப்பட்டது.
3. ↑  The Tribune - ancient remains found at Saraswati wildlife sanctuary

புற இணைப்புகள்
--------------

* List of National Parks, State Wild Life Sanctuaries, Zoos and Parks பரணிடப்பட்டது 2015-05-01 at the வந்தவழி இயந்திரம் in அரியானா
**கார்த்திகேய சிவசேனாதிபதி** (பிறப்பு 18 அக்டோபர் 1973) ஒரு தமிழ்நாட்டு அரசியலர் மற்றும் வேளாண், கால்நடை வளர்ப்பு ஆர்வலர் ஆவார்.

தொடக்க வாழ்க்கை
---------------

இவர், 18 அக்டோபர் 1973 அன்று சிவசேனாதிபதி என்பவருக்கு மகனாகப் பிறந்தார்.

கல்வி
-----

கோயம்புத்தூர் மாநகரின் இரத்தின சபாபதிபுரத்திலுள்ள சிறீ பல்தேவ்தாஸ் கிக்கானி வித்யா மந்திர் உயர்நிலைப்பள்ளியில் (SBKV) பயின்று 1991-இல் பன்னிரண்டாம் வகுப்பை நிறைவு செய்தார்.

வேளாண்மைச் செயல்பாடுகள்
-----------------------

தமிழ்நாடு வேளாண் பல்கலைக்கழகத்தின் நிர்வாக உறுப்பினராகப் பணியாற்றினார்.

கால்நடை வளர்ப்புச் செயல்பாடுகள்
-------------------------------

சல்லிக்கட்டு, நாட்டு மாடுகள் தன்னார்வலரான இவர், காங்கேயம் மாடுகள் ஆராய்ச்சி மையத் தலைவராக உள்ளார். சல்லிக்கட்டு போட்டி தொடர்பாக ஆவணப்படம் எடுத்தல், வழக்குகளை நடத்துதல்,நாட்டு மாடுகள் குறித்த விழிப்புணர்வு ஏற்படுத்துதல் போன்ற பணிகளைச் செய்து வருகிறார். ஆறு கோடி ரூபாய் செலவு செய்து காங்கேயம் காளைகளின் விந்தணுக்களைச் சேமித்து வைத்திருக்கிறார்.

இவர் 2013-ல் மெரீனா கடற்கரையில் மிகச்சில நபர்களுடன் இணைந்து சல்லிக்கட்டு போராட்டத்தில் ஈடுபட்டார். 

2017 சல்லிக்கட்டு ஆதரவு போராட்டத்துக்கு வித்திட்டதாகக் கருதப்படும் இசையமைப்பாளர் "ஹிப்ஹாப் தமிழா" ஆதியின் பாடல் இவருடைய சந்திப்பிற்குப் பிறகே உருவானது.

அரசியல்
-------

2020-ஆம் ஆண்டில் திராவிட முன்னேற்றக் கழகத்தில் (திமுக) இணைந்தார். அவ்வாண்டு நவம்பர் 23 அன்று திமுகவில் புதிதாக உருவாக்கப்பட்ட சுற்றுச்சூழல் அணியின் செயலாளராக நியமிக்கப்பட்டார்.

2021 தமிழ்நாட்டு சட்டமன்றத் தேர்தலில் இவர் முன்னாள் அமைச்சர் எஸ். பி. வேலுமணியை எதிர்த்து தொண்டாமுத்தூர் தொகுதியில் போட்டியிட்டு இரண்டாமிடம் பெற்றார்.

பதவிகள்
-------

19 திசம்பர் 2022 அன்று தமிழ்நாட்டு முதலமைச்சர் மு. க. ஸ்டாலின், இவரை புதிதாக உருவாக்கப்பட்ட வெளிநாடு வாழ் தமிழர் நல வாரியத்தின் தலைவராக நியமித்தார்.

ஒளிப்படங்கள்
------------

* கார்த்திகேய சிவசேனாதிபதி மின்னணு ஓவியம்கார்த்திகேய சிவசேனாதிபதி மின்னணு ஓவியம்

மேற்கோள்கள்
-----------

1. ↑  
[*தொடர்பிழந்த இணைப்பு*]
2. ↑
3. ↑  ஜெர்ஸியை இறக்குமதி செய்யக்கூடாது - கார்த்திகேய சிவசேனாதிபதி 12 பிப்ரவரி 2017
4. ↑  விவசாயிகளுக்குக் குரல் கொடுத்தால், ஏன் இப்படி கொதிக்கிறார்கள்? ம.சுசித்ரா: இந்து தமிழ் திசை இதழ் - 02 ஜூலை 2016

வெளி இணைப்புகள்
---------------

* முகநூல் பக்கம்
* டுவிட்டர் பக்கம்
* வேட்பாளர் தகவல்
**தாமிர பெராக்சைடு** *(Copper peroxide)* CuO2 என்ற மூலக்கூற்று வாய்ப்பாட்டால் விவரிக்கப்படுகிறது. தாமிரத்தினுடைய ஆக்சைடு சேர்மமாகக் கருதப்படும் இத்திண்மம் அடர்த்தியான ஆலிவ் பச்சை நிறத்தில் காணப்படுகிறது. சில வேளைகளில் இதே நிறங்கொண்ட தொங்கல் நிலையிலும் தாமிர பெராக்சைடு இருக்க சாத்தியமுண்டு. நிலைப்புத்தன்மையற்ற உப்பாக இருப்பதால் ஆக்சிசன் மற்றும் பிற தாமிர ஆக்சைடுகளாக சிதைவடைகிறது.

தயாரிப்பு
---------

ஐதரசன் பெராக்சைடு மற்றும் சுக்வெய்சர் வினையாக்கி ஆகியவற்றின் குளிர்ந்த கரைசல்கள் வினையில் ஈடுபடுவதால் தாமிர பெராக்சைடு உருவாகிறது. தாமிர ஐதராக்சைடுடன் நீர்த்த அமோனியா கரைசலைச் சேர்த்து வினைபுரியச் செய்து சுக்வெய்சர் வினையாக்கி தயாரிக்கப்படுகிறது.  தாமிர பெராக்சைடு தயாரிப்பில் பயன்படுத்தப்படும் சுக்வெய்சர் வினையாக்கியில் மிகையளவு அமோனியா இல்லாமல் கவனிப்பது கண்டிப்பாக அவசியமாகும். ஐதரசன் பெராக்சைடின் பனிக்குளிர் கரைசலுடன் தாமிர ஐதராக்சைடின் தொங்கல் கரைசலை சேர்த்து வினைபுரியச் செய்தும் தாமிர பெராக்சைடை தயாரிக்க முடியும்.  இவ்வினையும் மிக மெதுவான வேகத்திலேயே நிகழ்கிறது. இறுதியாக எஞ்சும் வினைக் கலவையில் தாமிரம்(II) ஆக்சைடுடன் குளிர்ந்த ஐதரசன் பெராக்சைடு காணப்படுகிறது.

பண்புகள்
--------

ஈரமான தாமிர பெராக்சைடு 6 பாகை செல்சியசு வெப்பநிலையில் சிதைவடைகிறது.  ஆனால் உலர் நிலையில் 6 பாகை செல்சியசு வெப்பநிலைக்கு மேலான வெப்பத்தில் நிலைப்புத்தன்மை சற்று அதிகரித்துக் காணப்படுகிறது.

மேற்கோள்கள்
-----------

1. ↑   *The collected works of Sir Humphry Davy: Discourses delivered before the Royal society. Elements of agricultural chemistry, pt. I*. The Chemical Society (Great Britain). 1894. பக். 32. .
2. ↑  Friend, John Newton (1924). *A Text-book of Inorganic Chemistry*. C. Griffin, Ltd. பக். 276. .
3. ↑   *Journal of the Chemical Society of London, Volume 48, Part 1*. London. 1885. பக். 124. .
4. ↑   *Electrical World, Volume 39*. 1902. பக். 997. .